Source: https://pitee.wordpress.com/2015/01/05/a-devizahitelesek-ugye-foglalkoztatja-az-europai-demokratikus-intezmenyeket/
Timestamp: 2018-09-22 04:01:03
Document Index: 4588296

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ']

A devizahitelesek ügye foglalkoztatja az európai demokratikus intézményeket | PITEE
A devizahitelesek ügye foglalkoztatja az európai demokratikus intézményeket
Budapest, 2015. január 5.
Az Európai Bizottság vizsgálja a devizahiteles törvényeket, és az Alkotmánybíróság kapcsolódó határozatait. Hamarosan elindul a devizahitelesek első perhulláma az Emberi Jogok Európai Bíróságához.
Vĕra Jourová, igazságügy és fogyasztóvédelm
A Pénzügyi Ismeretterjesztő és Érdek-képviseleti Egyesület (PITEE) tavaly júliusban felhívta az Igazságügyi Miniszter figyelmét arra, hogy a devizahiteles törvények több szempontból is ellentétesek az európai jogállami hagyományokkal.
Egy demokratikus jogállamban az igazságszolgáltatás ugyanis kizárólag a bíróságok feladata. Emiatt sérti a hatalmi ágak szétválasztásának elvét az, ha a parlament törvénnyel beavatkozik a devizahitelesek és a bankok közötti jogvitákba.
A PITEE az elmúlt hónapokban két eltérő tartalmú alkotmányjogi panasz benyújtását javasolta a devizahiteleseknek, annak érdekében, hogy kivédjék a devizahiteles törvények által okozott jogsértéseket.
Az Alkotmánybíróság információi szerint már több száz devizahiteles élt ezzel a lehetőséggel. Az Alkotmánybíróság azonban még nem tűzte napirendre ezeknek a panaszoknak az elbírálását.
Az elmúlt hetek eseményei mutatják, hogy az állami szervek nem kívánnak a devizahiteles törvényekkel kapcsolatos fenntartásokkal foglalkozni. Az Alkotmánybíróság decemberi döntései pedig előrevetítik, hogy a devizahitelesek ügye az Emberi Jogok Európai Bírósága elé fog kerülni.
A PITEE egyesület szakértői jelenleg vizsgálják annak a lehetőségét, hogy lehet-e akkor is az Emberi Jogok Európai Bíróságához fordulni jogvédelemért, ha az Alkotmánybíróság továbbra sem tűzi napirendre a devizahitelesek panaszait.
November végén az Európai Bizottság is felfigyelt a devizahiteles törvények visszáságaira.
A törvényekkel kapcsolatos tájékozódás során az Európai Bizottság felkérte a PITEE egyesületet is, hogy fogalmazzuk meg fenntartásainkat.
Ennek a felkérésnek eleget tettünk, és kértük az Európai Bizottságot, hogy indítson kötelezettségszegési eljárást (l. lent) Magyarországgal szemben, ha a bankok és a bíróságok a devizahiteles törvényeket a jelenlegi tartalmukkal végrehajtják. A devizahiteles törvények ugyanis ellentétesek az Európai Unió Alapjogi Chartájának 47. cikkével.
A weboldalunkon mindenkit tájékoztatni fogunk az Európai Bizottság lépéseivel valamint az Emberi Jogok Európai Bíróságán indított eljárásokkal kapcsolatban.
Kötelezettségszegés megállapítása iránti kereset
A Bizottság olyankor indít kötelezettségszegési eljárást a tagállamok valamelyikével szemben, ha véleménye szerint az nem tesz eleget az uniós jog szerinti kötelezettségeinek. Ilyen eljárást az uniós tagállamok is indíthatnak.
A Bíróság mindkét esetben megvizsgálja az állításokat, és ítéletet hoz. Ha a Bíróság megállapítja a kötelezettségszegést, akkor az érintett ország köteles azonnal megszüntetni azt. Ha az érintett ország nem tesz eleget az ítéletben foglaltaknak, akkor a Bíróság pénzbírságot szabhat ki.
forrás: Az Európai Unió Bírósága
Bankárkormány
This entry was posted on 2015. január 5. hétfő at 5:34 de. and is filed under Alkotmánybíróság, Devizahitelek, Sajtóközlemények.	You can follow any responses to this entry through the RSS 2.0 feed. Responses are currently closed, but you can trackback from your own site.
2 Responses to A devizahitelesek ügye foglalkoztatja az európai demokratikus intézményeket
Mit érdemes tudni a strasbourgi eljárásról? | PITEE szerint:
2015. november 5. - 10:17 du.
[…] Unió Alapjogi Chartájának a megsértését jelenleg az Európai Unió bizottsága vizsgálja (A devizahitelesek ügye foglalkoztatja az európai demokratikus intézményeket, […]
Titkos tárgyalások Brüsszelben a devizahiteles törvényekről | PITEE szerint:
2015. december 7. - 6:55 de.
[…] Európai Unió Bizottsága több hónapja vizsgálja a devizahiteles törvények jogszerűségét. (A devizahitelesek ügye foglalkoztatja az európai demokratikus intézményeket, 2015.01.05) Ezen vizsgálat során a bizottság munkatársai tárgyalásokat folytatnak a magyar […]
Csatlakozz a 8 786 követőhöz
Az Európai Bíróság vizsgálja a devizahiteles törvényeket - C-51/17. sz. (Ilyés)
Fogyasztóvédelmi Elemzés (Devizahitelezés)
A Strasbourgi Birosag elutasitotta a devzahitelesek beadvanyait